**Dopravné prepojenie I/61, II/504 a MK Rekreačná, PD.**

**Vysvetlenie č. 1 doplnok.**

Otázky:

1. Súčasťou súťažných podkladov je aj výkres riešenia verejného dopravného vybavenia. Žiadame o vysvetlenie, či to chápeme správne, že predmetom diela je rozsah komunikácií, ktorý je znázornený v tomto výkrese? Taktiež žiadame o jednoznačné a presné zadefinovanie odkiaľ a pokiaľ siaha úsek/viac úsekov, ktoré sú predmetom súťaže.

2. Žiadame o vysvetlenie, či je súčasťou diela vybavenie územného rozhodnutia a stavebného povolenia alebo to zabezpečuje investor?

3. Žiadame o vysvetlenie, či je súčasťou diela vybavenie stanovísk od všetkých dotknutých orgánov? Podotýkame, že pokiaľ áno, lehota na dodanie diela je nerealistická a navrhujeme ju predĺžiť.

4. Žiadame o vysvetlenie, či je predmetom diela aj majetkoprávne vysporiadanie?

**Odpovede/vysvetlenia:**

1. v súťažných podkladoch je uvedená ako podklad dopravná štúdia link: <https://www.trnava.sk/sk/clanok/dopravne-studie-projekty-2019#DS_11/2019>

z čoho je jednoznačné aký rozsah predmetu požadujeme. Jednotlivé úseky sú aj popísané zvlášť.

2. Inžiniersku činnosť zabezpečuje investor pri získavaní rozhodnutia pre územné rozhodnutie iba pri spracovaní zámeru navrhovanej činnosti musí byť súčinný víťaz pri zisťovacom konaní.

3. V rámci geodetického zamerania územia je nutné aj zabezpečiť overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom). – do 20 týždňov od nadobudnutia účinnosti ZoD, t. j. termín zostáva.

Vybavenie vyjadrení od správcov inžinierskych sietí musí projektant zabezpečiť v procese predprípravy projektu, to znamená, že počas spracovania geodetického zamerania územia. Vyjadrenia od všetkých správcov sietí a orgánov štátnej správy potrebných pre získanie územného rozhodnutia zabezpečí investor.

4. Majetkovo právne usporiadanie nie je predmetom diela.